
LIETUVOS RESPUBLIKOS KRAŠTO APSAUGOS
MINISTRAS

ĮSAKYMAS
DĖL KRAŠTO APSAUGOS MINISTRO 2014 M. SAUSIO 27 D. ĮSAKYMO NR. V-58 „DĖL PROFESINĖS KARO TARNYBOS KARIŲ PERKĖLIMO IR PROFESINĖS KARO TARNYBOS KARININKŲ ROTACIJOS TVARKOS APRAŠO PATVIRTINIMO“ PAKEITIMO

2014 m.  rugpjūčio  5  d. Nr. V-686
Vilnius

P a k e i č i u  Profesinės karo tarnybos karių perkėlimo ir profesinės karo tarnybos karininkų rotacijos tvarkos aprašą, patvirtintą Lietuvos Respublikos krašto apsaugos ministro  2014 m. sausio 27 d. įsakymu Nr. V-58 „Dėl Profesinės karo tarnybos karių perkėlimo ir profesinės karo tarnybos karininkų rotacijos tvarkos aprašo patvirtinimo“:
1. Pakeičiu 23 punktą ir jį išdėstau taip:
„23. Atrenkant karininkus į Lietuvos Respublikos gynybos atašė ir jo pavaduotojo pareigas, KAM PD papildomai organizuoja pokalbį su kandidatais. Pokalbyje dalyvauja KAM PD, KAM Euroatlantinio bendradarbiavimo departamento (toliau – KAM EBD), KAM Tarptautinių ryšių ir operacijų departamento (toliau – KAM TROD) ir AOTD prie KAM atstovai. Po pokalbio kandidatai prioriteto tvarka nurodomi protokole. Sprendimą dėl kandidatų eilės bendru sutarimu priima ir protokolą pasirašo visi pokalbyje dalyvavę atstovai. Balsams pasiskirsčius po lygiai, sprendimą, dėl kandidatų eiti Lietuvos Respublikos gynybos atašė ir jo pavaduotojo pareigas diplomatinėse atstovybėse NATO ir Europos Sąjungos šalyse narėse eilės tvarkos, priima KAM EBD atstovas, kitose šalyse – KAM TROD atstovas. Protokolas registruojamas KAM PD ir jo pagrindu rengiama komisijos posėdžio medžiagos dalis, susijusi su atranka į Lietuvos Respublikos gynybos atašė ir jo pavaduotojo pareigas.“.
2.  Pripažįstu netekusiu galios 25.2 papunktį.
3. Pakeičiu 28 punktą ir jį išdėstau taip:
„28. Informaciją apie atranką į pareigas diplomatinėse atstovybėse KAM PD skelbia KAM intraneto svetainėje paprastai likus ne mažiau kaip 15 mėnesių iki numatomo skyrimo į pareigas pagal ministro patvirtintą Lietuvos Respublikos gynybos atašė, jų pavaduotojų ir padėjėjų delegavimo į užsienį metinį planą. Informaciniame pranešime dėl atrankos nurodomas pareigybės pavadinimas, prašymų priėmimo laikas ir telefonų numeriai, kuriais galima kreiptis dėl išsamesnės informacijos apie atranką.“.
4. Pakeičiu 33 punktą ir jį išdėstau taip:
„33. Kandidatai į Lietuvos Respublikos gynybos atašė ir gynybos atašė pavaduotojo pareigas atrenkami ne vėliau kaip likus 10 mėnesių iki numatomo skyrimo į pareigas. Atrenkant tinkamiausią karininką į Lietuvos Respublikos gynybos atašė ir gynybos atašė pavaduotojo pareigas, pirmenybė teikiama karininkui:
33.1. mokančiam paskyrimo valstybės kalbą;
33.2. turinčiam tarnybos KAM (institucijose prie KAM) ir užsienyje patirties, susijusios su tarptautiniu bendradarbiavimu su užsienio valstybių gynybos ir (ar) saugumo institucijomis bei tarptautinėmis organizacijomis;
33.3. kurio sutuoktinis gerai moka anglų ir (ar) paskyrimo valstybės kalbą, išmano paskyrimo valstybės ekonominius, kultūrinius, istorinius, religinius ypatumus, diplomatinį protokolą;
33.4. turinčiam kitus privalumus, atsižvelgiant į paskyrimo valstybės ypatumus.“  
5. Pakeičiu 37.8 papunktį ir jį išdėstau taip:
„37.8. į pareigas diplomatinėje atstovybėje kareivis (jūreivis), puskarininkis ar karininkas neskiriamas du kartus iš eilės ir tarnyba nepratęsiama, tačiau konkrečią tarnybos trukmę nustato ministras, atsižvelgdamas į KAS poreikius;“.
6. Pakeičiu 41 punktą ir jį išdėstau taip:
„41. Ministro sprendimu į pareigas diplomatinėse atstovybėse skiriamo profesinės karo tarnybos kario mokymą ir instruktavimą organizuoja AOTD prie KAM, vadovaudamasis ministro patvirtintu mokymo ir instruktavimo planu. Taip pat gali būti instruktuojamas į pareigas diplomatinėse atstovybėse skiriamo profesinės karo tarnybos kario sutuoktinis. Tokį instruktavimą organizuoja AOTD prie KAM“.



Vidaus reikalų ministras,
[bookmark: _GoBack]Pavaduojantis krašto apsaugos ministrą				Dailis Alfonsas Barakauskas




image1.png




